nahid-hub/BLUGE-bengali-wikipedia-section-title-prediction huggingface dataset:
প্রিমিয়ারশিপের শীর্ষ চার দল উয়েফা চ্যাম্পিয়নস লীগের জন্য মনোনীত হয়। শীর্ষ দু’টি দল সরাসরি গ্রুপ পর্যায়ে খেলার সুযোগ পায়। গ্রুপ পর্যায়ে খেলতে হলে তৃতীয় ও চতুর্থ দলদু’টি তৃতীয় যোগ্যতা নির্ধারণী খেলায় অংশগ্রহণ করতে হয় এবং দুইলেগের নক-আউট খেলায় জিততে হয়। পঞ্চম স্থানের দলটি উয়েফা কাপে সরাসরি খেলতে পারে। ষষ্ঠ ও সপ্তম দলদু’টি ঘরোয়া দু’টি লীগের ফলাফলের উপর নির্ভর করে উয়েফা কাপে অংশ নিতে পারে। যদি এফএ কাপের বিজয়ী ও দ্বিতীয় স্থানের দলদু’টি প্রিমিয়ারশিপে প্রথম পাঁচটি দলের ভিতরে থাকে তাহলে ষষ্ঠ দলটি এফএ কাপ কোটায় উয়েফা কাপে অংশ নিতে পারবে। যদি লীগ কাপ বিজয়ী দল ইতোমধ্যে কোন ইউরোপীয় প্রতিযোগিতায় অংশগ্রহণের সুযোগ পেয়ে যায় তবে পরবর্তী শীর্ষদলটি লীগ কাপ কোটায় উয়েফা কাপে অংশগ্রহণের সুযোগ পায়। তবে এফএ কাপের মত এক্ষেত্রে লীগ কাপের দ্বিতীয় স্থানের দলকে সুযোগ দেয়া হয় না। যে পরবর্তী শীর্ষস্থানীয় দল চ্যাম্পিয়িনস লীগ বা উয়েফা কাপে স্থান পায়নি তাকে ইন্টারটোটো কাপে প্রতিযোগিতা করার সুযোগ দেয়া হয়, যদি তারা এ কাপে অংশগ্রহণ করার আবেদন জমা দেয়। ইন্টারটোটো বিজয়ী দল সরাসরি উয়েফা কাপ খেলার যোগ্যতা অর্জন করে।

নীতিগতভাবে ফুটবল এসোসিয়েশন (এফএ) যে কোন দলকে ইউরোপে খেলার জন্য মনোনীত করতে পারে, যদিও তারা স্বভাবতই সেরা দলগুলোকেই পাঠায়। এই নিয়মটি আলোচিত হয় যখন ২০০৫ সালে লিভারপুল চ্যাম্পিয়নস লীগ জিতলেও পরবর্তী মৌসুমে খেলার জন্য তারা প্রিমিয়ারশিপে যথেষ্ট উপরে উঠতে ব্যর্থ হয়। ফলে এই প্রথমবারের মত কোন বিগত মৌসুমের ইউরোপীয়ান চ্যাম্পিয়ন পরবর্তী চ্যাম্পিয়নস লীগ খেলতে পারবে না এমন আশঙ্কা তৈরি হয়। আসলে এরকম ঘটনা আগেও একবার ঘটেছে ২০০০-০১ মৌসুমে যখন বিগত চ্যাম্পিয়ন রিয়েল মাদ্রিদ লা লিগায় যথেষ্ট উপরে স্থান নিতে পারেনি। সেসময় তারা অবশ্য চ্যাম্পিয়নস লীগে অংশ নিতে পেরেছিল কারণ চতুর্থ স্থানীয় দলটিকে অংশগ্রহণ থেকে বিরত থেকেছিল। কিন্তু লিভারপুলের ক্ষেত্রে এফএ তাদের সেরা চার নীতিতে অটল ছিল। অধিকন্তু চতুর্থ স্থানীয় দল এভারটন তাদের অংশগ্রহণের সুযোগ হারাতে চাইছিল না, যা তার অর্জন করেছিল। ফলে যদিও উয়েফা প্রথমে চারটির বেশি ইংলিশ দলকে সুযোগ দিতে চায়নি, কিন্তু পরে তারা ইংলিশ লীগের সেরা চার দল ও বিগত চ্যাম্পিয়ন লিভারপুলসহ পাঁচটি ইংলিশ দলকে চ্যাম্পিয়নস লীগে অংশগ্রহণের সুযোগ দেয়। এর একটি বড় কারণ ছিল উয়েফা প্রেসিডেন্ট লেনার্ট জোহানসন, ফিফা প্রেসিডেন্ট সেপ ব্লাটার, ও খেলার প্রসিদ্ধ মুখ ফ্রাঞ্জ বেকেনবাওয়ার প্রমুখের সমর্থন। পরবর্তীকালে উয়েফা নিয়ম করে যে বিগত চ্যাম্পিয়ন অবশ্যই পরবর্তী চ্যাম্পিয়নস লীগের যোগ্যতা অর্জন করবে, ঘরোয়া লীগে তাদের ফলাফল যাই হোক না কেন।

উয়েফার তালিকা অনুযায়ী ইউরোপীয়ান লীগগুলির মধ্যে স্পেনের লা লিগার পরই প্রিমিয়ারশিপের অবস্থান। তাদের পরই আছে ইতালির সিরি এ। এ তালিকা করা হয়েছে পাঁচ বছরব্যাপী বিভিন্ন ইউরোপীয়ান প্রতিযোগিতার ফলাফল হিসেব করে। বর্তমান নিয়মানুযায়ী ইউরোপের শীর্ষ তিন লীগ থেকে চারটি ও অন্যান্য লীগ থেকে তিনটি করে দল চ্যাম্পিয়নস লীগে খেলতে আসে। তবে, সাবেক উয়েফা প্রেসিডেন্ট মিশেল প্লাতিনি ভবিষ্যতে ইউরোপের যেকোন লীগ থেকে কেবলমাত্র তিনটি দলের অংশগ্রহণের প্রস্তাব দিয়েছেন।.

সঠিক অনুচ্ছেদ শিরোনাম কোনটি?
titleA. প্রতিযোগিতার ধরন ও সৌজন্যস্বত্ব
titleB. প্রিমিয়ার লীগের দল
titleC. ইউরোপীয় প্রতিযোগিতায় অংশগ্রহণের যোগ্যতা
titleD. উৎপত্তি
উত্তর: titleC
নভেম্বর, ২০১৮ সাল পর্যন্ত সর্বমোট এগারোজন পাকিস্তানী টেস্ট ক্রিকেটার সাতটি ভিন্ন দেশের বিপক্ষে তাদের টেস্ট অভিষেকে পাঁচ-উইকেট পেয়েছেন। তন্মধ্যে, তিনবার নিউজিল্যান্ড ও অস্ট্রেলিয়া এবং একবার করে বাংলাদেশ, ইংল্যান্ড, ভারত, দক্ষিণ আফ্রিকা ও জিম্বাবুয়ের বিপক্ষে করেছেন।

প্রথম পাকিস্তানী খেলোয়াড় হিসেবে আরিফ বাট তার টেস্ট অভিষেকে এ কৃতিত্ব অর্জন করেন। ১৯৬৪ সালে অস্ট্রেলিয়ার বিপক্ষে তিনি ৬/৮৯ পেয়েছেন। ১৯৯৬ সালে নিউজিল্যান্ডের বিপক্ষে মোহাম্মদ জাহিদ করেছিলেন ৭/৬৬ যা টেস্ট অভিষেকে যে-কোন পাকিস্তানীর সেরা বোলিং পরিসংখ্যান। দুইজন পাকিস্তানী বোলার সাত উইকেট পেয়েছেন। এছাড়াও তিনজন বোলার ছয় উইকেট সংগ্রহ করেছেন। সাম্প্রতিককালে বিলাল আসিফ এ কৃতিত্বের অধিকারী। ২০১৮ সালে দুবাই আন্তর্জাতিক ক্রিকেট স্টেডিয়ামে অস্ট্রেলিয়ার বিপক্ষে তার বোলিং পরিসংখ্যান ছিল ৬/৩৬।

সঠিক অনুচ্ছেদ শিরোনাম কোনটি?
titleA. পাকিস্তান
titleB. বাংলাদেশ
titleC. ইংল্যান্ড
titleD. শ্রীলঙ্কা
উত্তর: titleA
দিগম্বর সন্ন্যাসীরা একেবারেই পোশাক পরিধান করেননা। আর্যিকারা পাড়বিহীন সাদা সাধারণ শাড়ি পরেন। সকল দিগম্বর সন্ন্যাসী ও সন্ন্যাসিনীরা তিনটি প্রথাগত দ্রব্য বহন করেন। এগুলি হল: একটি ‘মোর-পিচ্ছি’ (ময়ূরপুচ্ছ), একটি কমণ্ডলু (জলপাত্র) ও শাস্ত্র।

শ্বেতাম্বর সন্ন্যাসী ও সন্ন্যাসিনীরা সাদা পাড়বিহীন বস্ত্র পরিধান করেন।

সঠিক অনুচ্ছেদ শিরোনাম কোনটি?
titleA. দীক্ষা
titleB. পদমর্যাদা ক্রম
titleC. পোষাক ও সম্পত্তি
titleD. পরিভাষা
উত্তর: titleC
বাংলাদেশের গর্ব ও অহঙ্কার নিয়াজ মোর্শেদ গ্র্যান্ড মাস্টারের ১ম নর্ম অর্জন করেন ১৯৮৪ সালে সাবেক যুগোস্লাভিয়ায় অনুষ্ঠিত বেলা ক্রোভা ওপেনে। তিনি ২য় নর্ম অর্জন করেন ১৯৮৬ সালে। ধারাবাহিকভাবে সাফল্য অর্জন করেন ‘৮৫-তে ঢাকায় আয়োজিত ক্যাপস্টেন আন্তর্জাতিক টুর্ণামেন্ট ও ‘৮৬-তে কোলকাতা গ্র্যান্ড মাস্টার্স টুর্ণামেন্টে। 
১৯৮৭ সালে বিশ্ব দাবা সংস্থা (ফিদে) নিয়াজ মোর্শেদকে মাত্র ২১ বছর বয়সে গ্র্যান্ড মাস্টারের (জিএম) মর্যাদা দেয় যা তাকে বাংলাদেশ তথা দক্ষিণ এশিয়ার ১ম গ্র্যান্ড মাস্টার এবং এশিয়ার ৫ম গ্র্যান্ড মাস্টার হিসেবে খ্যাতি প্রদান করে।

সঠিক অনুচ্ছেদ শিরোনাম কোনটি?
titleA. প্রারম্ভিক সাফল্য
titleB. আন্তর্জাতিক সাফল্য
titleC. নিজস্ব কৌশল
titleD. গ্র্যান্ড মাস্টার
উত্তর: titleD
প্যারোতে কয়েকটি ডুয়াল ৩২-বিট প্রসেসর, তিনটি মাইক্রোফোন, পশম ঘিরে ১২ টি স্পর্শক্ষম সেন্সর, স্পর্শ কাতর পশম এবং একটি মোটর ও অ্যাকচুয়েটর মিলে একটি জটিল ব্যবস্থা আছে যেটি নিঃশব্দে এটির অঙ্গ ও দেহ পরিচালনা করে। রোবটটি এর লেজ নাড়িয়ে এবং চোখের পাপড়ি খুলে ও বন্ধ করে আদরের প্রতি সাড়া দেয়। শিবাতা এটি তৈরি করেছিলেন এমনভাবে যেন তা সরাসরি চোখে চোখ রাখতে পারে, স্পর্শের প্রতি সাড়া দিতে পারে, মানুষকে জড়িয়ে ধরতে পারে, চেহারা মনে রাখতে পারে এবং এমন সমস্ত ভঙ্গিমা করতে পারে যা পরিস্থিতির সাথে খাপ খায়। তিনি যুক্তি দেখান, প্যারো ডাকের প্রতিও সাড়া দেয় এবং নাম মনে রাখতে পারে। এটি চমকে যাওয়া, খুশি হওয়া ও রাগ করার মত আবেগ দেখাতে পারে। এটি একটি সত্যিকারের শিশু শীলের মত শব্দ করতে পারে এবং শিশু শীলের স্বভাবের বদলে এটিকে দিনে জেগে থাকার ও রাতে ঘুমানোর প্রোগ্রাম করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. নৈতিক চিন্তা
titleC. জনপ্রিয় সংস্কৃতিতে
titleD. বর্ণনা
উত্তর: titleD
মধুপুরের আগের নাম ছিল চন্দনচৌরা | মহাপুরুষ শ্রীমন্ত শঙ্করদেব প্রায় ৯৭ বছর বয়সে প্রধান শিষ্য মাধবদেব, নারায়ণ ঠাকুর, রামরামগুরু, রামরায় সহ প্রায় শতাধিক ভক্ত নিয়ে দ্বিতীয়বার পুরীর উদ্দেশ্যে তীর্থযাত্রা করেন । আনুমানিক ১৫৫০ খ্রিষ্টাব্দে গুরু শঙ্করদেব পুরীতীর্থের জগন্নাথ ক্ষেত্র থেকে ফেরার পথে বর্তমান কোচবিহার শহরের পশ্চিম দিকে প্রায় ৭ কিঃ মিঃ অভ্যন্তরে একটি বড় গাছের তলায় ভক্তদের ভাগবত থেকে বৃন্দাবন-এর শ্রীকৃষ্ণর লীলার কথা ব্যাখ্যা করছিলেন। এই সময়ে একজন গুরু গাছে ঝুলতে থাকা মৌচাক থেকে সঞ্চিত মধু আহরণ করে তাদের খাইয়ে তপ্ত করেন। এই ঘটনাকে স্মরণীয় করে রাখতে মহাপুরুষ শঙ্করদেব এই স্থানের নাম "মধুপুর থান" রাখেন। শঙ্করদেব ১৪৯০ শকের (১৫৬৮ খ্রীষ্টাব্দ) ভাদ্র মাসের ২১ তারিখে শুক্লা দ্বিতীয়া তিথি, বৃহস্পতিবারে দিনের দেড় প্রহরের সময় মধুপুরে নশ্বরদেহ ত্যাগ করে বৈকুণ্ঠগামী হন। পরে তার ভক্ত কোচবিহারের মহারাজ নরনারায়ণ শঙ্করদেবকে ঈশ্বর জ্ঞান করে সত্রের নামে দুশ বিঘা জমি ব্রহ্মোত্তর হিসাবে প্রদান করেন।
সঠিক অনুচ্ছেদ শিরোনাম কোনটি?
titleA. নামকরণের ইতিহাস
titleB. বিভিন্ন উত্‍সব / অনুষ্ঠাসমূহ
titleC. সত্রাধিকারগণ
titleD. দর্শনীয় বস্তুসমূহ
উত্তর: titleA
বেনেফ্যাক্টো, একটি কমিশন, কর্পোরেট স্বেচ্ছাসেবী কাজকে বর্ণনা করেছে এভাবে "কোম্পানিগুলি তাদের কর্মীদের যে ভাতা প্রদান করে বার্ষিক কর্ম বিরতির সময়, সেটা তারা পছন্দ মতো অনুদান হিসেবে ব্যবহার করে স্বেচ্ছাসেবকদের জন্য।"[২১]

ফরচুন ৫০০ এর অনেক সংখক কোম্পানিই তাদের কর্মীদের স্বেচ্ছাসেবী কাজের জন্য অনুমতি প্রদান করে।এই ধরনের বৈধ করা এমপ্লয়ী ভলান্টিয়ারিং প্রোগ্রামস (এভিপিস), যা এই নামেও পরিচিত এমপ্লয়ার সাপোর্টেড ভলান্টিয়ারিং (এসভি), কে কোম্পানিগুলির স্থায়িত্বের জন্য চেষ্টা আর তাদের সামাজিক দায়িত্বপূর্ণ কাজকর্মের একটি অংশ হিসেবে বিবেচনা করা হয় [২২] ফরচুন ৫০০ এর প্রায় ৪০% কোম্পানি আর্থিক অনুদান প্রদান করে , যা স্বেচ্ছাসেবী কাজের অনুদান হিসেবে ধরা হয়, যা অলাভজনক, এটি সেই কর্মীদের বেছে নেয়ার জন্য একটি উপায় যারা তাদের নির্দিষ্ট পরিমান সময় গোষ্ঠীর স্বেচ্ছাসেবী কাজের জন্য দেয়।[২৩]

ভলান্টিয়ারর্মাচ এর তথ্য অনুসারে, কর্মী স্বেচ্ছাসেবী কাজের কার্যক্রমের সেবা যে সমাধান সরবরাহ করে, তা হচ্ছে কোম্পানিগুলির মূল চালক যারা উৎপাদন আর পরিচালনা করে ইভিপিগুলি, যেগুলি গড়ে তুলে ব্র্যান্ড সচেতনতা আর আকর্ষণ, ভোক্তাদের মধ্যে আস্থা ও আনুগত্যকে জোরদার করে,কর্পোরেট  ভাবমূর্তি এবং খ্যাতি বাড়ায়, কর্মীদের ধরে রাখে, কর্মীদের উৎপাদনশীলতা আর আনুগত্য বজায় রাখে, এবং কৌশলী লক্ষগুলোতে পৌঁছাতে একটি কার্যকর বাহন হিসেবে কাজ করে।[২৪]

২০১৫ সালের এপ্রিল মাসে, ডেভিড ক্যামেরন যুক্তরাজ্যের সকল চাকরিজীবী যারা কোম্পানিতে কাজ করছেন তাদের কাছে প্রতিশ্রুতি দেন যে ২৫০ এর-ও বেশি কর্মীকে ৩ দিনের বেতনসহ বাধ্যতামূলক স্বেচ্ছাসেবী কাজের জন্য ছুটি দেয়া হচ্ছে, যা তারা সে অর্থে ব্যবহার করলে এটি এক বছরে ৩৬০ মিলিয়ন ঘণ্টা বাড়তি একটি স্বেচ্ছাসেবী কাজ হিসেবে ধরা হবে।[২৫]

সঠিক অনুচ্ছেদ শিরোনাম কোনটি?
titleA. রাশিয়ার ২০১৭ ফিফা কনফেডারেশনস কাপ এবং ২০১৮ ফিফা বিশ্বকাপ
titleB. উন্নয়নশীল দেশে স্বেচ্ছাসেবী কাজ
titleC. গোষ্ঠীর স্বেচ্ছাসেবী কাজ
titleD. কর্পোরেট স্বেচ্ছাসেবী কাজ
উত্তর: titleD
বাংলাদেশের স্বাধীনতার পূর্ব থেকেই তুর্কি এবং বাঙালি জাতির সম্পর্কের অত্যন্ত শক্তিশালী ঐতিহাসিক ও সাংস্কৃতিক ভিত্তি রয়েছে। বাঙালিসহ দক্ষিণ এশিয়ার সকল মুসলিমগণ তুরস্কের স্বাধীনতা যুদ্ধে সমর্থন দিয়েছিল। বাংলাদেশের বর্তমান জাতীয় কবি কাজী নজরুল ইসলাম ১৯২১ সালে তার রচিত "কামাল পাশা" নামক কবিতায় কামাল আতাতুর্কের প্রতি সম্মান ও প্রশংসা জ্ঞাপন করেন। এই কবিতাটি এক সময়ে বাংলাদেশের বিদ্যালয়ের পাঠ্যপুস্তকেও অন্তর্ভুক্ত করা হয়েছিল। পাশাপাশি, ঢাকা ও চট্টগ্রামের দুটি স্থানকে কামাল আতাতুর্ক এভিনিউ নামে নামকরণ করা হয়। উপরন্তু, ফেনীতে আতাতুর্ক মডেল উচ্চ বিদ্যালয় এবং ঢাকায় মুস্তফা কামাল তুর্কি ভাষা কেন্দ্র নামে একটি ভাষা শিক্ষা প্রতিষ্ঠান রয়েছে। অপরদিকে, তুর্কিগণও তুরস্কের স্বাধীনতা যুদ্ধে বাঙালিদের সমর্থনকে এখনো শ্রদ্ধাভরে স্মরণ করে। সবশেষে, ঢাকা আন্তর্জাতিক বিমান বন্দরকে হজরত শাহজালালের নামানুসারে শাহজালাল আন্তর্জাতিক বিমানবন্দর হিসেবে নামকরণ করা হয়, যিনি নিজেও একজন তুর্কি এবং তুর্কি সুফি পণ্ডিত জালালদ্দিন রুমির শিষ্য ছিলেন।

বাংলাদেশের স্বাধীনতার পর ১৯৭৪ সালে লাহোরে অনুষ্ঠিত ওআইসির সম্মেলনে তুরস্ক বাংলাদেশকে স্বীকৃতি দেয়। ১৯৭৬ সালে ঢাকায় তুরস্কের দূতাবাস এবং ১৯৮১ সালে আঙ্কারায় বাংলাদেশের দূতাবাস প্রতিষ্ঠিত হয়।

সঠিক অনুচ্ছেদ শিরোনাম কোনটি?
titleA. সাংস্কৃতিক সম্পর্ক ও ইতিহাস
titleB. প্রতিরক্ষা বিষয়ক সম্পর্ক
titleC. প্রাথমিক ইতিহাস
titleD. অর্থনৈতিক সম্পর্ক
উত্তর: titleC
১২৬০ সালে মঙ্গোলদের সাথে খ্রিষ্টান সিলিসিয়ার আর্মেনীয় এবং ফ্রাঙ্করা যোগ দেয়। এই বাহিনী আইয়ুবীয় শাসিত সিরিয়া জয় করে। ১২৬০ সালে তারা আলেপ্পো দখল করে। সেই বছরের ১ মার্চ খ্রিষ্টান সেনাপতি কিতবুকা দামেস্ক অবরোধ করেন।

এই অভিযানের ফলে আইয়ুবীয়রা ধ্বংস হয়ে যায়। শেষ আইয়ুবীয় সুলতান আন-নাসির ইউসুফকে হালাকু খান ১২৬০ সালে হত্যা করেন। ফলে মুসলিম বিশ্বের ক্ষমতার কেন্দ্র কায়রোতে চলে যায়।

মামলুকদের সাথে লড়াই করার জন্য হালাকু খান ফিলিস্তিনের মধ্যে দিয়ে কায়রো যেতে মনস্থির করেন। তিনি মামলুক সুলতান কুতুজকে একটি চিঠি লিখে আত্মসমর্পণ করতে বলেন এবং না করলে বাগদাদের মত কায়রো ধ্বংস করে দেয়া হবে বলে হুমকি দেন। তবে সেসময় মংকে খানের মৃত্যুর খবর পৌছার ফলে হালাকু খান নতুন খাগান হিসেবে উত্তরসূরি নির্বাচনের জন্য মঙ্গোলিয়া ফিরে যান। এসময় তিনি কিতবুকার অধীনে প্রায় ২০,০০০ সৈনিক রেখে গিয়েছিলেন। সুলতান কুতুজ এরপর একটি বাহিনী নিয়ে ফিলিস্তিনের দিকে অগ্রসর হন। বাইবার্স এসময় তার সাথে যোগ দেন।

মঙ্গোলরা এসময় আক্কা কেন্দ্রিক ক্রুসেডার জেরুজালেম রাজ্যের অবশিষ্ট অংশের সাথে মিলে ফ্রাঙ্কিশ-মঙ্গোল জোট গঠন করার চেষ্টা চালায়। কিন্তু পোপ চতুর্থ আলেক্সান্ডার এতে সম্মতি দেননি। এছাড়া সাইদার শাসক জুলিয়ানের কারণে কিতবুকার এক নাতির মৃত্যুর ফলে দুই পক্ষে উত্তেজনা বৃদ্ধি পায়। রাগান্বিত হয়ে কিতবুকা সাইদা আক্রমণ করেন। আক্কার ব্যারনের সাথে মামলুক ও মঙ্গোল উভয় পক্ষ যোগাযোগ করে। মামলুকরা ফ্রাঙ্কদের পুরনো শত্রু হলেও ফ্রাঙ্করা মঙ্গোলদের সাথে হাত না মিলিয়ে মামলুকদেরকে ক্রুসেডার এলাকার মধ্য দিয়ে যাতায়াতের সুযোগ দেয়।

সঠিক অনুচ্ছেদ শিরোনাম কোনটি?
titleA. সিরিয়া বিজয় (১২৬০)
titleB. ইউরোপের সাথে যোগাযোগ
titleC. সামরিক অভিযান
titleD. গৃহযুদ্ধ
উত্তর: titleA
বাঘাইছড়ি উপজেলার দক্ষিণ-পশ্চিমাংশে রূপকারী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে বঙ্গলতলী ইউনিয়ন; পূর্বে সাজেক ইউনিয়ন, মারিশ্যা ইউনিয়ন ও বাঘাইছড়ি পৌরসভা; দক্ষিণে খেদারমারা ইউনিয়ন এবং পশ্চিমে খাগড়াছড়ি জেলার দীঘিনালা উপজেলার মেরুং ইউনিয়ন ও কবাখালী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. অবস্থান ও সীমানা
titleC. যোগাযোগ ব্যবস্থা
titleD. আয়তন
উত্তর: titleB
১৮৫৭ সালের ভারতীয় বিদ্রোহে মুসলিম সৈন্য এবং আঞ্চলিক রাজারা ব্রিটিশ রাজের বিভিন্ন অংশে ব্রিটিশ সাম্রাজ্যের জোটবদ্ধ বাহিনীর সাথে লড়াই করেছিল। যুদ্ধের সূত্রপাত ঘটেছিল কারণ ব্রিটিশরা দক্ষিণ এশীয় সৈন্যদের জবাই করা শূকর থেকে নেওয়া লার্ড এবং জবাই করা গরু থেকে নেওয়া লম্বা লতা দিয়ে গ্রিজ করা এনফিল্ড পি -৩৩ বন্দুকের কার্তুজ পরিচালনা করে "ভারতীয়দের পশুদের প্রতি রীতিনীতি"-তে আক্রমণ করেছিল। বন্দুক পাউডার ব্যবহার করার জন্য কার্তুজগুলিকে খোলা কামড় দিতে হয়েছিল, কার্যকরভাবে এর অর্থ সিপাহীদের লার্ড এবং টলোকে কামড় দিতে হবে। এটি ছিল ব্রিটিশরা মুসলিম ও হিন্দু ধর্মীয় ঐতিহ্যের প্রতি যে অবজ্ঞার প্রদর্শন করেছিল, যেমন ইসলামে শুকরের প্রত্যাখ্যান এবং হিন্দু ধর্মে গরু জবাইয়ের প্রত্যাখ্যান। কিছু রাজ্য এবং জনগণও ছিল যারা ব্রিটিশদের সমর্থন করেছিল। এই ঘটনাটি কেবল দেশব্যাপী প্রকাশের জন্যই নয়, ভবিষ্যতের জাতীয়তাবাদ এবং ধর্মীয় ও জাতিগত দিক থেকে সংঘাতেরও ভিত্তি স্থাপন করেছিল।

মুসলিমদের স্বাধীনতার আকাঙ্ক্ষা এবং ভারতীয় মুসলমানদের জন্য একটি নতুন রাষ্ট্র, বা "আজাদির" জন্ম হয়েছিল কর্নেল শের খানের সাথে, যিনি মুসলিম ইতিহাস এবং ঐতিহ্যের দিকে নজর রেখেছিলেন এবং মুসলমানরা মুসলিম নেতাদের দ্বারা নয় বরং ব্রিটিশ সাম্রাজ্যের দ্বারা পরিচালিত হয়েছিল- এই ঘটনার নিন্দা করেছিলেন। ১৯৭১ সালের রাউলাট অ্যাক্টসের মাধ্যমে ব্রিটিশরা নাগরিক স্বাধীনতা হ্রাস করার পরে প্রথম বিশ্বযুদ্ধের পূর্ব পর্যন্ত সম্পূর্ণ স্বাধীনতার ধারণাটি কার্যকর হয় নি। একই বছর ব্রিটিশ বাহিনী দ্বারা নিরস্ত্র শত শত বেসামরিক নাগরিকের পাঞ্জাব (ভারত) এর অমৃতসরে জালিয়ানওয়ালাবাগ গণহত্যা সংঘটিত হলে মুসলিম জনতা ক্ষুব্ধ হয়ে পড়ে এবং বেশিরভাগ মুসলিম রাজনৈতিক নেতাই ব্রিটিশদের বিরুদ্ধে চলে যায়। অবশেষে ১৯৪৭ সালে দ্বিজাতি তত্ত্বের ভিত্তিতে পাকিস্তান স্বাধীনতা লাভ করে । আজ পাকিস্তান ৪ টি প্রদেশে বিভক্ত। সর্বশেষ আদমশুমারিতে ১৯৮১ সালের জনসংখ্যা ৮৪.৩ মিলিয়ন রেকর্ড করা হয়েছিল, ১৯২১ সালের প্রায় দ্বিগুণ ৪২.৯ মিলিয়ন। ১৯৮৩ সালের মধ্যে জনসংখ্যা তিনগুণ বেড়ে প্রায় ৯৩ মিলিয়ন হয়ে গেছে, পাকিস্তানকে বিশ্বের নবম জনবহুল দেশ হিসাবে চিহ্নিত করেছে, যদিও এটি আয়তনে ৩৪তম। 

সঠিক অনুচ্ছেদ শিরোনাম কোনটি?
titleA. পাকিস্তানে জাতীয় চেতনা
titleB. পাকিস্তানের স্বাধীনতা
titleC. নবজাগরণের দৃষ্টি
titleD. অভ্যন্তরীণ দলাদলি
উত্তর: titleB
নবীনগর উপজেলার পশ্চিমাংশে বড়িকান্দি ইউনিয়নের অবস্থান। এ ইউনিয়নের পূর্বে শ্যামগ্রাম ইউনিয়ন; দক্ষিণে ছলিমগঞ্জ ইউনিয়ন; পশ্চিমে বাঞ্ছারামপুর উপজেলার তেজখালী ইউনিয়ন, পাহাড়িয়াকান্দি ইউনিয়ন, মেঘনা নদী ও নরসিংদী জেলার নরসিংদী সদর উপজেলার আলোকবালী ইউনিয়ন এবং উত্তরে মেঘনা নদী ও নরসিংদী জেলার রায়পুরা উপজেলার নিলক্ষ্যা ইউনিয়ন ও চর মধুয়া ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. শিক্ষা ব্যবস্থা
titleC. জনসংখ্যার উপাত্ত
titleD. প্রশাসনিক কাঠামো
উত্তর: titleA
মগধরা ইউনিয়নের পূর্ব পাশে সন্দ্বীপ চ্যানেল ও দক্ষিণ পাশে বঙ্গোপসাগর। এছাড়া এ ইউনিয়নের অভ্যন্তরে প্রবাহিত হচ্ছে উত্তর মুরখুইঞ্জা খাল, গুপ্তছড়া খাল, দরবারিয়া খাল, উত্তর কাটা খাল, দ্বুমুখা খাল, মান্দির খাল, মগধরা মাইটভাঙ্গা খাল, খেলার খাল, পাছুয়া খাল, দক্ষিণ কাটা খাল, চটা খাল, কুরালিয়া খাল এবং দক্ষিণ মরখুইঞ্জা খাল।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. হাট-বাজার
titleC. খাল ও নদী
titleD. জনসংখ্যা
উত্তর: titleC
থাইল্যান্ডে এশিয়ান অনূর্ধ্ব-১৪ চ্যাম্পিয়নশিপেও খেলেছেন মনিকা। এছাড়া বঙ্গমাতা অনূর্ধ্ব-১৯ আন্তর্জাতিক গোল্ডকাপের সেমিফাইনালে মঙ্গোলিয়ার বিপক্ষে বাংলাদেশের হয়ে খেলেন এবং তার দুর্দান্ত গোলে ফিফার ‘ভক্তদের প্রিয়’ কনটেন্টে স্থান পায় বাংলাদেশ। এ গোলের কারণে ফিফা তাকে ‘জাদুকরী চাকমা’ উপাধিতে ভূষিত করে।

সঠিক অনুচ্ছেদ শিরোনাম কোনটি?
titleA. পুলিশে চাকরি
titleB. প্রাথমিক জীবন
titleC. শিক্ষা ও খেলাধুলা
titleD. আন্তর্জাতিক পরিসর
উত্তর: titleD
মুক্তিযুদ্ধ শেষ হবার অব্যবহিত পূর্বে সংঘটিত 'স্বাধীনতাকামী' বাঙালি বুদ্ধিজীবী হত্যাকাণ্ড সম্পর্কে তিনি মত প্রকাশ করেছেন এই বলে যে, এই অন্যায় হত্যাকান্ডে পাকিস্তানী সেনাবাহিনীর জড়িত থাকার সম্ভাবনা কম; বরং পাকিস্তানপন্থী বাঙালি আল-বদর বাহিনীর দ্বারাই এটি সংঘটিত হয়েছে বলে বেশি যুক্তি পাওয়া যায় । প্রত্যক্ষদর্শী ও নিকটাত্মীয়দের সাক্ষাৎকার গ্রহণপূর্বক তিনি বইটিতে প্রমাণ করতে সচেষ্ট হয়েছেন যে, সেই বুদ্ধিজীবীদেরকে হত্যা করার পর লাশ বিকৃত করা হয়নি, যেমনটি বাংলাদেশে সাধারণভাবে বিশ্বাস ও প্রচার করা হয়ে থাকে ।

তিনি আরো অভিযোগ তোলেন যে, যুদ্ধে বিজয়ের পর বিজয়ী মুক্তিযোদ্ধারা 'পাকিস্তান সমর্থক বাঙালি বুদ্ধিজীবীদেরকে নৃশংসভাবে বিনা বিচারে হত্যা করেছিল ১৯৭১ সালের ১৯-২০ ডিসেম্বর ।

সঠিক অনুচ্ছেদ শিরোনাম কোনটি?
titleA. সমালোচনা ও ভিন্নমত
titleB. যুদ্ধের ফলাফল স্বরূপ অসহিষ্ণুতার সংস্কৃতির বিকাশ
titleC. বুদ্ধিজীবী হত্যাকান্ড
titleD. গণহত্যা ও লুন্ঠন
উত্তর: titleC
২০০০ সালে ব্রায়ান লারার পরিবর্তে ওয়েস্ট ইন্ডিজ দলের অধিনায়ক হিসেবে মনোনীত হন। তবে, ২০০০-০১ মৌসুমে অস্ট্রেলিয়া সফরে ৫-০ ব্যবধানে পরাজিত হবার পর অধিনায়কত্ব কেড়ে নিয়ে কার্ল হুপারকে দেয়া হয় ও তাকে দল থেকে বাদ দেয়া হয়। এ ঘটনার পর আরও কয়েকবছর ক্রিকেট খেলা চালিয়ে যান। দক্ষিণ আফ্রিকায় প্রাদেশিক দল ফ্রি স্টেটের অধিনায়কের দায়িত্ব পান। ইংল্যান্ডে ল্যাশিংস বিশ্ব একাদশের পক্ষে আমন্ত্রিত খেলোয়াড় হিসেবে অংশগ্রহণ করেন।

সর্বমোট ৫৪ টেস্টে অংশগ্রহণের সৌভাগ্য হয় তার। তন্মধ্যে, ১৫ খেলায় দলকে নেতৃত্ব দিয়ে ৪টিতে জয়, ৮টিতে পরাজয় ও ৩টি টেস্টে ড্র করতে সক্ষম হয় তার দল। ৪১.২৬ গড়ে টেস্ট খেলোয়াড়ী জীবন শেষ করেন। সর্বমোট ২৬টি একদিনের আন্তর্জাতিকে দলকে নেতৃত্ব দিয়ে ১০টিতে জয় ও ১৪টি পরাজিত হয় ওয়েস্ট ইন্ডিজ দল। বাদ-বাকী দুই খেলায় ফলাফল আসেনি।

সঠিক অনুচ্ছেদ শিরোনাম কোনটি?
titleA. অধিনায়কত্ব লাভ
titleB. খেলোয়াড়ী জীবন
titleC. ক্রিকেট বিশ্বকাপ
titleD. অবসর
উত্তর: titleA
চিন্ময়ী শ্রীপদা ​​এবং পদ্মাসিনী জন্মগ্রহণ করেছিলেন। তিনি তার মা দ্বারা উত্থাপিত হয়েছিল, যিনি তাকে কর্ণাটক সংগীত এবং হিন্দুস্তানী শাস্ত্রীয় সংগীত শেখাতেন। মুম্বাইয়ে তাঁর জন্ম ও শৈশব শেষে চিন্ময়ী চেন্নাইতে চলে আসেন, সেখানে তিনি ১০ বছর বয়স পর্যন্ত চিলড্রেন গার্ডেন স্কুলে পড়াশুনা করেন এবং তারপরে তিনি হিন্দু সিনিয়র মাধ্যমিক বিদ্যালয়, ইন্দিরা নগরে ভর্তি হন এবং তাঁর গৃহ শিক্ষার মাধ্যমে স্কুল শিক্ষার পড়াশোনা শেষ করেন। মডিউলগুলি যেখানে তিনি দশম শ্রেণির পরে আংশিকভাবে ঘরে বসেছিলেন।
চিন্ময়ী ভারত সরকারের কাছ থেকে কর্ণাটক সংগীতের জন্য তরুণ প্রতিভা জন্য সিসিআরটি স্কলারশিপ পেয়েছিলেন। তিনি ২০০০ সালে অল ইন্ডিয়া রেডিও থেকে গজলের জন্য স্বর্ণপদক এবং ২০০২ সালে হিন্দুস্তানি ক্লাসিকাল সংগীতের জন্য রৌপ্য অর্জন করেছিলেন। তিনি চেন্নাইয়ের ম্যাক্স মুয়েলার ভবনে একটি ভাষা হিসাবে জার্মান ভাষা শিখেন এবং ওয়েব ডিজাইনে এনআইআইটি এবং এসএসআইয়ের কাছ থেকে সংসাপ্রত্র কোর্স সম্পন্ন করেন। স্কুলজীবনের সময় তিনি সিফ এবং স্টুডেন্ট কনসেপ্টস আরগ উভয়ের সাথেই চাকরি করতেন। চিন্ময়ী বর্তমানে মাদ্রাজ বিশ্ববিদ্যালয় থেকে মনোবিজ্ঞান স্নাতক ডিগ্রি অর্জন করেছেন। তিনি একটি বহুমুখী নৃত্যশিল্পী এবং বেশিরভাগ নাচের ওডিসি রূপ উপভোগ করেন। মাতৃভাষা তামিল ছাড়াও তিনি হিন্দি, ইংরেজি, মারাঠি, বাংলা, তেলুগু, মালায়ালাম এবং জার্মান সাবলীলভাবে কথা বলতে পারেন।
চিন্ময়ী রাহুল রবীন্দ্রনকে বিয়ে করেছেন, ২০১৪ সালের ৫ মে ।

সঠিক অনুচ্ছেদ শিরোনাম কোনটি?
titleA. প্রথম জীবন এবং পটভূমি
titleB. পেশা
titleC. শিল্পোদ্যোগ
titleD. ডিস্কেয়
উত্তর: titleA
১৯২২ সাল থেকে বিদ্যালয়ের ছুটির দিনগুলোয় কেন্টের পক্ষে খেলতে থাকেন। উইজডেনের ভাষ্যমতে, তার খেলার মান অত্যন্ত উচ্চমার্গীয় ছিল। ফলে, মৌসুম শুরুর পূর্বে জেন্টলম্যান বনাম প্লেয়ার্সের খেলায় তিনবার খেলার জন্যে মনোনীত হয়েছিলেন। ১৯২৪-২৫ মৌসুমে অস্ট্রেলিয়া গমনের লক্ষ্যে ইংল্যান্ড দলের সদস্যরূপে অন্তর্ভূক্ত হন। ফলে, ১৯২৪ সালে এ ভ্রমণের জন্যে অনুপস্থিতিজনিত ছুটি নিতে হয়েছিল। সিলনে একটি প্রথম-শ্রেণীবিহীন খেলায় অংশ নেন। এরপর অস্ট্রেলিয়ান স্টেট ক্রিকেট দল ও অস্ট্রেলিয়া একাদশের বিপক্ষে প্রথম-শ্রেণীর খেলায় অংশ নিলেও টেস্ট খেলায় অংশগ্রহণের সুযোগ পাননি।

জ্যাক ব্রায়ান উদ্বোধনী ব্যাটসম্যান হিসেবে সুপরিচিত ছিলেন। উইজডেনের স্মরণীকায় উল্লেখ করা হয় যে, ব্যাটিং উদ্বোধনে তিনি আদর্শস্থানীয় ছিলেন। আক্রমণের পূর্বে দলকে ভিত্তি আনার দিকে তার সবিশেষ নজর ছিল। এতে তাকে সত্যিকারের মহান ক্রিকেটার হিসেবে চমৎকার ফিল্ডার এবং স্লো লেগ ব্রেক ও গুগলি বোলাররূপে তুলে ধরা হয়। প্রথম-শ্রেণীর ক্রিকেটে ১৭ সেঞ্চুরি সহযোগে ৮,৭০০ এর অধিক রান তুলেছিলেন। ১৯২৩ সালে ক্যান্টারবারিতে হ্যাম্পশায়ারের বিপক্ষে ব্যক্তিগত সর্বোচ্চ ২৩৬ রান তুলেন। এ ইনিংসে তিনি কেবলমাত্র একবার আউট হওয়ার হাত থেকে রক্ষা পেয়েছিলেন। কেন্টের পক্ষে ১১৯বার, কেমব্রিজ ও জেন্টলম্যানের পক্ষে ১১বার ও এমসিসির পক্ষে আটবার খেলেন।

আগস্ট, ১৯৩২ সালে লর্ডসে মিডলসেক্সের বিপক্ষে কেন্টের সদস্যরূপে সর্বশেষ খেলায় অংশ নিয়েছিলেন। এর পরের বছর ১৯৩৩ সালে ইস্টবোর্নে কেমব্রিজ বিশ্ববিদ্যালয়ের বিপক্ষে এইচ. ডি. জি. লেভেসন গাওয়ার একাদশের সদস্যরূপে আরও একটি প্রথম-শ্রেণীর খেলায় অংশ নিয়েছিলেন জ্যাক ব্রায়ান। ১৯৫০-এর দশক পর্যন্ত ইস্টবোর্নের পক্ষে ক্লাব ক্রিকেটে অংশ নিতে থাকেন ও শিক্ষকতা পেশায় ক্রিকেট কোচ হিসেবে কর্মরত থাকেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. বিশ্বযুদ্ধে অংশগ্রহণ
titleC. ব্যক্তিগত জীবন
titleD. অস্ট্রেলিয়া গমন, ১৯২৪-২৫
উত্তর: titleD
কুয়েটের শিক্ষার্থীদের পড়াশুনার জন্য একটি সুবিশাল কেন্দ্রীয় গ্রন্থাগার, ১৪ টি বিভাগীয় গ্রন্থাগার এবং ৭ টি হল গ্রন্থাগার রয়েছে। দেশ ও বিদেশের অসংখ্য বই আছে। প্রতিটা বিভাগের প্রয়োজনীয় অধিকাংশ বই এখানে পাওয়া যায়। কেন্দ্রীয় গ্রন্থাগার থেকে শিক্ষার্থীরা বিনামূল্যে ৩টি বই একমাসের জন্য ধার নিতে পারে। এছাড়া এখানে বসে পড়ার জন্য খুবই সুন্দর ব্যবস্থা রয়েছে। এখন কুয়েটের কেন্দ্রীয় গ্রন্থাগার অটোমেশন (স্বয়ংক্রিয়) পদ্ধতির আওতায় চলে গেছে,যা বাংলাদেশের পাবলিক বিশ্ববিদ্যালয়গুলোর মধ্যে প্রথম। তাই এখন অনলাইনের মাধ্যমে ঘরে বসে প্রয়োজনীয় বইয়ের তথ্য পাওয়া যায় এবং যেসব বই শিক্ষার্থীরা তুলেছে সেগুলোর পুনরায় ইস্যু করা যায়। এছাড়া প্রতিটি বিভাগের এবং প্রতিটি হলে একটি করে নিজস্ব গ্রন্থাগার রয়েছে, যেখানে প্রতিটি সেমিস্টারের জন্য নামমাত্র মূল্যে অথবা বিনামূল্যে বই পাওয়া যায়।

সঠিক অনুচ্ছেদ শিরোনাম কোনটি?
titleA. লাইব্রেরি
titleB. শিক্ষার্থী কল্যাণ কেন্দ্র (এসডব্লিউসি )
titleC. খুলনা প্রকৌশল কলেজ
titleD. স্থাপত্যসমূহ
উত্তর: titleA
আদিনাথের গোড়াপত্তন কয়েক হাজার বৎসর পূর্বে ত্রেতাযুগে। এর একটি ঐতিহাসিক সত্যতা রয়েছে যা হিন্দু ধর্মগ্রন্থ, রামায়ণ, পুরাণ ও ঐতিহাসিকদের বর্ণনা থেকে জানা যায়। ত্রেতাযুগে রাম-রাবণের যুদ্ধের কথা ধর্মগ্রন্থে পাওয়া যায়। রাবণ লঙ্কা যুদ্ধে রামের সঙ্গে জয়লাভের জন্য দেবাদিদেব মহাদেবের কাছে অমরত্ব বর প্রার্থনা করেন। মহাদেব এসময় কৈলাসে ধ্যানমগ্ন ছিলেন। তিনি রাবণের আরধনায় সন্তুষ্ট হয়ে তাকে অভীষ্ট সাধনে বর দান করেন এবং শর্ত দেন শিবরূপী উর্ধমুখী শিবলিঙ্গ কে কৈলাস হতে বহন করে লঙ্কায় নিয়ে যেতে হবে এবং পথিমধ্যে কোথাও রাখা যাবে না। যদি রাখা হয় তবে মহাদেব সেই স্থানেই অবস্থান নেবেন এবং রাবণের অভীষ্ট সাধন হবেনা। শর্তানুসারে রাবণ শিবলিঙ্গ বহন করে লঙ্কার উদ্দেশ্য গমন করেন তবে পথিমধ্যে প্রাকৃতিক কর্ম সম্পাদনের লক্ষ্যে বর্তমান মহেশখালীর মৈনাক পর্বতে থামতে বাধ্য হন। পরবর্তীতে শর্তানুসারে রাবণ শিবলিঙ্গ পূনরায় উঠাতে ব্যর্থ হন এবং মহাদেব এই মৈনাক শিখরেই অবস্থান গ্রহণ করেন।

শ্রী শ্রী আদিনাথ এর আবিস্কার সর্ম্পকে স্থানীয়ভাবে একটি জনশ্রুতি রয়েছে। এলাকাবাসীর মতানুসারে এই তীর্থ আবিস্কৃত এবং মর্যাদা পায় নূর মোহাম্মদ শিকদার নামক একজন সচ্ছল মুসলিম ধর্মালম্বীর মাধ্যমে। তিনি লক্ষ্য করেন তার একটি গাভী হঠাৎ দুগ্ধদান বন্ধ করে। এ ঘটনায় তিনি রাখালের উপর সন্ধিহান হন। রাখাল বিষয়টির কারণ অণুসন্ধানে রাত্রি বেলায় গোয়ালঘরে গাভীটিকে পাহারা দেওয়ার ব্যবস্থা করে দেখতে পায় গাভীটি গোয়ালঘর হতে বের হয়ে একটি কাল পাথরের উপর দাড়ায় এবং গাভীর স্তন হতে আপনা আপনি ঐ পাথরে দুধ পড়তে থাকে। দুধ পড়া শেষ হলে গাভীটি পূনরায় গোয়ালঘরে চলে যায়। রাখাল বিষয়টি নূর মোহাম্মদ শিকদার কে জানালে তিনি গুরুত্ব না দিয়ে গাভীটি বড় মহেশখালী নামক স্থানে সরিয়ে রাখেন। একদিন শিকদার স্বপ্নাদেশ পান গাভীটিকে সরিয়ে রাখলেও তার দুধ দেওয়া বন্ধ হবে না বরং সেখানে তাকে একটি মন্দির নির্মাণ ও হিন্দু জমিদারদের পুজোদানের বিষয়ে বলতে হবে। স্বপ্নানুসারে শিকদার সেখানে একটি মন্দির নির্মাণ করেন। মন্দিরের প্রধান পুরোহিতের মতানুসারে আদিনাথ মন্দিরই একমাত্র মন্দির যা, মুসলিম ধর্মালম্বী কর্তৃক প্রতিষ্ঠিত।

মৈনাক শিখরেই আদিনাথ মন্দিরের পাশে অষ্টাভূজারূপী দেবী দুর্গার একটি মন্দির রয়েছে। জনশ্রুতি রয়েছে নূর মোহাম্মদ শিকদারই অষ্টাভূজাকে সদূর নেপাল থেকে এখানে এনে প্রতিষ্ঠিত করার স্বপ্নাদেশ পান। পরবর্তীতে নাগা সন্ন্যাসী নামক একজন সাধক ১৬১২ সালে নেপালের ষ্টেট মন্দির থেকে অষ্টাভূজাকে চুরি করে আনার সময় ধরা পড়ে জেলবণ্দি ও বিচারের সম্মুখীন হন। বিচারের পূর্ব রাত্রিতে সন্ন্যাসী যোগমায়াবলে মহাদেবের কৃপা সান্নিধ্য লাভ করেন। মহাদেব অভয় বাণী প্রদান করেন এবং বিচারকের প্রশ্নের প্রেক্ষিতে ইচ্ছামোতাবেক উত্তর দিতে বলেন। পরের দিন বিচারকালে বিচারক প্রথমে নেপালের রাজা এর নিকট মূর্তির রং জানতে চাইলে রাজা কষ্টি পাথরের মূর্তি কাল রং বলে বর্ণনা দেন। একই প্রশ্ন সন্ন্যাসীকে করা হলে তিনি মূর্তির রং সাদা বলেন। পরবর্তীতে মূর্তি সকলের সম্মুখে উন্মোচন করে সাদা দেখা যায় এবং সন্ন্যাসীর পক্ষে রায় ঘোষণা করা হয়। রাজা প্রকৃত ঘটনা জানতে উদগ্রীব হলে সন্ন্যাসী তাকে বিস্তারিত বলেন। পরবর্তীতে রাজা যথাযথ মর্যাদার সহিত মৈনাক শিখরে শ্রী শ্রী আদিনাথ এর পাশে মন্দির নির্মাণ করে অষ্টভূজাকে প্রতিষ্ঠান করেন। মন্দির কমিটির তত্ত্বাবধায়কের মতে এখনও নেপাল সরকার মাঝে মধ্যে মন্দিরে যথাসাধ্য অণুদান দিয়ে থাকেন।

মূল আদিনাথ ও অষ্টাভূজা মন্দিরের পাশেই ভৈরব ও রাধা গোবিন্দ এর মন্দির রয়েছে।

সঠিক অনুচ্ছেদ শিরোনাম কোনটি?
titleA. পূজো-অর্চনা
titleB. অবস্থান
titleC. যাতায়াত ও আবাসিক ব্যবস্থা
titleD. সংক্ষিপ্ত ইতিহাস
উত্তর: titleD